Improteater Impeerium tuleb Otepääle!
Etendus toimub 27. juunil kell 19.00 kohvikus L.U.M.I.
Piletid on müügil kohvikus L.U.M.I 3/5€
Improteater IMPEERIUM kasvas välja esimesest professionaalsest improtrupist Eestis (Eesti Improteater). Trupi moodustavad näitejad, muusikud ja valgustajad, kel improkogemust peagi üle viie aasta.
Ladinakeelne sõna ’imperium’ tähendab võimu. Improteater Impeerium soovib vallutada kõikide eestlaste südamed ning tekitada sellega maailmakaardile veel üks improrõõmust tulvil maa, kus inimesed väärtustavad koostööd ja loovust ning kus valitseb kujutluse võim.
Improteater on üle maailma palavalt armastatud teatrivorm, kus kõik sünnib publiku silme all. Etendused on improviseeritud, mis tähendab, et kõik sünnib siin ja praegu, midagi eelnevalt kokku leppimata - teksti ei ole pähe õpitud ja mängitavat lugu välja mõeldud. Näitlejad küsivad publiku käest märksõnu ja nendest inspireeritult hakkavad sündima põnevad stseenid, lõbusad sketšid, kaasahaaravad laulud ja vaimukad karakterid. Lisaks näitlejatele improviseerivad etendustel ka valgustaja ja muusikud. Improteatri võlu peitub ootamatuses, situatsioonikoomikas ning artistide leidlikkuses. Keegi ei tea, mis juhtuma hakkab, kõik on võimalik ning see on meelierutavalt vaimukas.